L'Ajuntament d'Alaquàs posa en marxa un servei amb el que es pot accedir a la seua pàgina web mitjançant els telèfons mòbils
22/08/2002 13:45:00

# L'Ajuntament d'Alaquàs posa en marxa un servei amb el que es pot accedir a la seua pàgina web mitjançant els telèfons mòbils

*   22/08/2002 13:45:00
*   [Imprimir](#)
*   Compartir
*    https://www.alaquas.org/documento.asp?id\_do=7952

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7952%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20posa%20en%20marxa%20un%20servei%20amb%20el%20que%20es%20pot%20accedir%20a%20la%20seua%20p%C3%A0gina%20web%20mitjan%C3%A7ant%20els%20tel%C3%A8fons%20m%C3%B2bils)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7952/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7952/7952_Form_4.jpg)](https://www.alaquas.org/ficheros/documentos/2002/2/7952/7952_Form_10.jpg "<a href='https://www.alaquas.org/ficheros/documentos/2002/2/7952/7952_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs posa en marxa un servei amb el que es pot accedir a la seua pàgina web mitjançant els telèfons mòbils</a>")

Aquest servei funciona amb els telèfons mòbils que dispossen de sistema wap

L'Ajuntament d'Alaquàs ha posat en marxa recentment un nou sistema telemàtic que permet accedir a la pàgina web de l'Ajuntament ([www.alaquas.org](http://www.alaquas.org)) mitjançant els telèfons mòbils que dispossen de sistema wap (wap.alaquas.org).

Es tracta d'un novedós sistema d'accés a la pàgina web pel que fa a les institucions públiques, que permet als seus usuaris i usuàries accedir a aquesta i trobar informació relativa a l'agenda (actes que tindran lloc en la ciutat, exposicions, etc.), a les notícies i al buscador (amb informació dels departaments de la institució, horaris, serveis, etc.). Cal destacar en aquest sentit que les persones que accedisquen mitjançant el seu mòbil a la web comprovaran que el contingut de la informació que troben estarà completament actualitzat i que és idèntic al que apareix a la web.

Amb la implantació d'aquest sistema, l'Ajuntament d'Alaquàs pretén oferir a les ciutadanes i ciutadans d'Alaquàs i a aquelles persones que busquen informació, una manera senzilla  d'accés a la web, millorant així els serveis públics prestats i tot adaptant-se a les noves necessitats i demandes ciutadanes.

En l'actualitat, la nova web de l'Ajuntament d'Alaquàs és un element fonamental en la comunicació Administració-ciutadania i té com a objectiu ser un mitjà d'informació eficaç i accessible a totes les veïnes i veïns. Són moltes les persones que accedeixen a la informació que genera l'Ajuntament per bé d'informar-se del que passa en la seua ciutat, conèixer de primerà mà el funcionament de la institució o fins i tot, realitzar alguns tràmits administratius.

En l'actualitat el número de consultes, de caràcter extern a la institució, oscil·la entre les 600 i 700 consultes diàries, número que s'ha vist considerablement augmentat degut a la proximitat de les Festes Majors de la localitat i a la celebració del Festival Rock d'Alaquàs (FRA), ja que les ciutadanes i ciutadans busquen  informar-se dels actes que tindran lloc en la seua localitat en dates properes.

D'altra banda, les ciutadanes i ciutadans que ho desitjen també tenen la possibilitat d'inscriure's en una llista de distribució, de manera que els usuaris i usuàries reben setmanalment per correu electrònic informació actualitzada de les novetats que s'han produït en les seccions d'agenda i  de notícies.